
PROOEMIUM , 


Legibus  academicis  satisfacturus  Dissertatio-* 
nem  hanc  inauguralem  pro  summis  in  Me- 
dicina et  Chirurgia  honoribus  rite  obtinendis 
Lectori  benevolo  propono.  Occasione  hac, 
lubenter  utor,  Praeceptoribus  sapientissimis, 
magnopere  de  me  meritis,  summaque  pietate 
a me  colendis,  pro  eximia  eorum  institutione, 
cujus  participem  me  esse  voluerunt,  maximas 
quas  possum  agendi  gratias.  Itineri,  ad  expe- 
rientiam magis  excolendam  mox  me  commis- 


6 


surus,  ab  iis  rogo,  ut  absenti  etiam  favere 

\ 

pergant.  A Vobis  autem,  Lectores  benevoli, 
peto,  ut  opusculum  hoc  qualecunque  beni- 
gno excipiatis  animo,  et  si  qua  minus  apte 
dicta  inveneritis,  et  juvenili  aetati  et  tempo- 
ris  brevitati  tribuere  velitis.  — Valete! 


\ j' 

§.  3. 

IVTorbos  cutis,  tam  diversos  et  adeo  diverse  in 
conspectum  venientes,  ita  accurate  describere, 
ut  quisque  hac  descriptione  eos,  antea  nunquam 
visos,  statiin  cognoscere  possit,  sane  difficillimum 
est,  neque  inmerito  cl.  Frankius  ait:  „his  rectius 
tradendis  pictorum  potius  peniculi,  quam  cui  co- 
lores desunt  scriptorum  calamus,  pares  esse  vi- 
dentur.” Quantopere  in  cute  unius  ejusdemque 
seminis  effectus  differt,  et  quantopere  ille  propria 
cutis  ratione  in  homine  mutatur,  praeterea  impe- 
tigines adeo  gradatim  ad  alios  cutis  morbos  acce- 
dunt, ut  certos  earum  fines  constituere,  valde  sit 
difficile.  Quae  quidem  res,  ut  ipsa  exanthema- 
tum chronicorum  mutatio  temperato  vel  intempe- 
rato vitae  genere,  vel  coeli  diversitate  effecta  ad 
causas  pertinere  videntur,  quibus  fit,  ut  scriptores 
in  impetiginibus  describendis  inter  se  discrepent. 

Equidem  brevem  impetiginum  historiam  her- 
petis descriptioni  praemitterem,  nisi  me  ad  eam 
rectissime  enarrandam  et  vires  et  tempus  defice 

rent.  Proinde  hac  parte  viris  litterarum  me  peri- 
tioribus  relicta,  statim  ad  herpetem  describendum 
me  converto, 

, 2. 

Descriptio  herpetis.  I) 

■\  ' / ) 

Papulae  exiguae,  diversis  locis  congregatae, 

pellucidae,  modo  flavae,  modo  rubrae  in  cute 
subtumida,  rubicunda  oriuntur,  quas  vehemens 
pruritus,  tensio  et  sensus  urens  comitantur.  Mo- 
do uno  loco,  modo  pluribus  simul  conspiciuntur, 
seu  potius  interdum  longius  ulteriusque  exten- 
duntur. Ouae  vero  sua  spqnte  ruptae  vel  scal- 
pendo scissae  humorem  emittunt,  raro  mitem 
plerumque  acrem  'et  rodentem,  unde  vicinae  par- 
tes exulcerantur  et  magno  dolore  afficiuntur.  In- 
de vero  postea  crustae  oriuntur,  quibus  delapsis 
semper  novae  gignuntur;  interjecto  tempore  cu* 
tis  hisce  in  locis  callosam  faciem  induit. 

In  omni  herpete  aspera  cutis  toto  ambitu 
eminens  et  partem  integram  a morbosa  secernens 

i)  Actuarius  hujus  verbi  originem  ita  definit:  „ Herpes  di- 
citur eo  quod  videatur  tgrtstv  (quod  est  serpere  per  sum- 
mam cutem),  modo  hanc  ejus  partem,  modo  proximam 
occupans,  quod  semper,  priore  sanata,  propinqua  ejus 
vitium  excjpiat;  non  secus  quam  ignis,  qui  proxima  quae- 
que depascitur,  ubi  ea,  quae  prius  accensa  erant,  defi- 
ciente jam  materia  idonea,  prius  quoque  extinguuntur." 
Meth.  med.  Lib.  II.  Cap.  12. 

deprehenditur.  Sensim  sensimque  crescit,  et  vi- 
cmas  partes  accedit,  nunquam  vehementer  erum- 
pit, sed  plerumque  tantum  praeter  opinionem  ap- 
paret, atque  aegrotum  praesertim  noctu  et  aliquod 
tempus  post  cibi  usum  urget.  Locus,  quem  oc- 
cupat, non  semper  idem  est,  sed  ut  equidem  credo, 
non  solum  cutem  externam,  sed  etiam  ejus  pro- 
cessus, membranam  Schneiderianam,  mucosam 
oris,  laryngis,  pharyngis,  vaginae  et  adnatam  te- 
nere, ideoque  prout  locum  habeat,  varia  mala 
contrahere  posse. 

Omnes  fere  auctores  in  hac  descriqtione  con- 
sentiunt. Celsus  1)7  qui  herpetem  sacri  ignis  spe- 
cie intelligit,  haec  dicit:  ,, Sacer  quoque  ignis  ma- 
lis ulceribus  annumerari  debet.  Ejus  duae  spe- 
cies sunt.  Alterum  est  rubicundum,  aut  mistum 
rubore  atque  pallore;,  exasperatumque  per  pustu- 
las  continuas,  quarum  nulla  altera  major  est,  sed 
plurimae -perexiguae  (milio  similes).  In  his  fe- 
re semper  pus  et  saepe  rubor  curri  Calore  est: 
serpitque  id  nonnunquam,  sanescente  eo,  quod 
primum  vitiatum  est:  nonnunquam  etiam  exul- 
cerato, ubi,  ruptis  pustulis,  ulcus  continuatur,  hu- 
morque exit,  qui  esse  inter  saniem  et  pus  videri 
potest.” 

Batemani  2)  descriptio  tamen  aliquantum  dis- 

1)  De  medicina  Lib.  V.  Cap.  28.  §.  4. 

2)  Practische  Darstellung  der  Hautkrankheiten  v,  Tliomas 
Pattrnan.  Halle  iSl5,J?ag,  33*. 

crepat:  „herpetis  nomen,  dicit,  hic  indicat  exan- 
thema vesiculaie,  *)  quod  in  plurimis  suis  formis 
certo  ordine  crescit,  maturescit  et  decrescit,  et 
decem  circiter,  duodecim  aut  quatuordecim  diebus 
finitur.  Vesiculae  oriuntur  per  acervos  quosdam 
separatos  et  inaequales  positae,  plerumque  cele- 
riter sibi  succedunt,  et  prope  se  in  basi  inflam- 
mata, paululum  marginem  cujusque  acervi  exce- 
dente, conspiciuntur.  Hoc  exanthema  haud  levi- 
ter  perturbata  constitutio  antecedit,  quam  aestus 
et  punctio  et  interdum  in  ipsis  partibus  affectis 
dolor  haerens  comitantur.  Serum  vesicularum 
initio  clarum  et  pellucidum  pedetentim  lacteum 
turpidumque,  tandem  in  crustas  abit.  Attamen 
interdum  large  quoque  effunditur,  quo  facto  exul- 
ceratio diuturna  sequitur.  Nulla  hujus  exanthe- 
matis  species  contagiosa  est. 

§•  3* 

Diagnosis* 

Cum  herpes  facillime  cum  alus  exanthema- 
tibus confundi  possit,  nonnulla  horum  adjectis 

I)  [1  c.  P.  23-  Nro  6-1  Auctor  exanthemata  in  octo  ordt- 
„ei  digerit,  quorum  sextus,  cui  herpetem  annumerat,  ve- 
siculas complectitur,  quas  ita  describit;  „Sunt  elevat.o- 
„„  epidermidis  parvae  orbiculatae  serum  continentes, 
quod  interdum  clarum  et  coloris  expers  est,  at  crebro 
etiam  non  pellucidum,  albidum,  colore,  margaritarum  ape 
paret.  Sequitur  crusta  et  tinea  tenuis.” 

signis  pathognomonicis  hic  proferre  non  alienum 
esse  videtur* 

\ 

I.  Erysipelas  vesiculosum. 

Herpetem  cum  erysipelate  magnam  similitu- 
dinem habere,  multorum  quidem  auctorum  sen- 
tentia est,  attamen  ab  eo  ita  discrepat,  ut  hic  sen- 
sim sensimque  ruboris  tumorisque  expers  sit,  ery- 
sipelas contra  subito,  ex  vehementibus  animi  af- 
fectionibus aliisque  causis  nascatur,  tum  quoque 
numerosae  parvae  vesiculae  herpetum  ordines 
quosdam  constituant,  quorum  in  intervallis  super- 
ficies cutis  a statu  naturali  non  recedit,  quae  in 
erysipelate,  cujus  vesiculae  majores,  pellucidae  et 
confluentes  sunt,  tumorem  vero  ruboremque  prae 
se  fert,  qui  digitis  tactus  evanescit,  et  digitis  re- 
motis redit.  Praeterea  qui  hoc  laborat  aegrotus 
ustionem  et  dolorem  pungentem,  qui  verp  herpe- 
te, pruritum  sentit.  Erysipelas  non  perperam  cu- 
ratum nono  die  dissolvitur,  herpes  vero  certo  tem- 
poris spatio  non  tenetur. 

2.  S c a h i e s. 

Herpes  cum  nascitur  facile  confundi  potest 
cum  scabie,  inpriinis  tamen  eo  distinguitur,  quod 
haec  ex  albidis  pustulis  rubicundo  margine  ori- 
tur , quae  pressae  liquorem  limpidum  emittunt, 
vehementem  pruritum  inprimis  calore  et  frictione 
crescentem  excitant.  Articulis  praecipue  insidet, 
imprimis  digitorum  interstitiis,  neque  vera  faciem 

ingreditur  scabies,  omnino  non  nisi  contagione 
oriunda. 

3.  Crusta  lactea. 

Pariter  initio  sine  febre  in  facie  pustularum 
forma,  quae  lentem  magnitudine  aequant,  se  osten- 
dit, quae  humorem  subflavum  glutinosum  conti- 
nent , rumpuntur  cito  (observante  cl.  Wickman- 
no  *)  jam  secundo  die),  quarum  humore  siccato 
atque  indurato  crassa  formatur  crusta,  lactis  instar 
super  igne  inspissati.  Praeterea  hoc  malum  la- 
ctantes plerumque,  raro  adultos  invadit. 

4.  Z o n a , Zoster. 

Exanthema  acutum  est,  quod  quum  semper 
cum  febre  accedit,  dimidiam  tantum  vel  pectoris 
vel  abdominis  partem  semicirculi  instar  circum- 
dat. Pustulae  rotundae  humorem  subflavum,  acrem 
atque  rodentem  continent,  qui  aegroto  sensum 
urentem,  quasi  aquae  bullientis  superfusae  adfert. 

§•  4* 

Divisio. 

Vetustissima  maximeque  omnium  usitata  her- 
petis in  species  distinctio  haec  est. 

I.  Herpes  simplex,  farinosus  seu  furfur  ac  eu  s. 

Eo  imprimis  a ceteris  distinguitur,  quod  pu- 
stulae jam  supra  descriptae  crustae  prae  se  ferunt 

i)  Ideen  rur  Diagnostik,  Hannover  1800  pag.  47.. 

speciem,  quae  in  squamulas  furfuraceas  pulve- 
remque farinosum  commutantur,  ceterum  faciem, 
praecipue  aures,  mentum,  collum,  genua,  palmas 
plantasque  invadere  solet.  Febre  expers  cum 
erumpat  minorem  molestiam  doloremque  minus 
acrem,  quam  ceterae  species,  efficit,  atque  praeci- 
pue in  epidermide  sedem  habere  videtur. 

2.  Herpes  miliaris,  xeyxQias  Graecorum,  formi- 
ca Arabum,  quae  tamen  cum  (xvQfxtjxia  non 
confundi  debet. 

Pruritus,  sensus  urens  cutisque  inflamatio  magis 
conspicua,  quam  in  priori;  aegroti  cibo  potuque 
sumpto  magis  irritante,  noctu  praesertim  acerri- 
mos percipiunt  dolores,  interdum  etiam  febrici- 
tant, pustulae  miliares  ad  apicem  albidae  si  , rum- 
puntur humorem  acrem  saepe  foetidum  edunt, 
qui  in  crustas  inaequales,  asperas,  subflavas,  cine- 
reas, fuscas,  saepe  nigricantes  commutatur.  Con- 
spiciuntur in  manus  dorso  , brachio , cruribus, 
scroto,  vulgo  in  omnibus  fere  corporis  partibus, 
rarissime  vero  in  facie. 

Cujus  speciei  varietas  herpes  est  vesicularis 
(<P IvxTcuvoeidrjs'),  pustulis  majoribus  lenticularibus 
distincta. 

3.  Herpes  malignus,  rodens,  lodiofxevog. 

Pustulae  majores  sunt,  quam  in  praeceden- 
tibus, vesiculasque  ostendunt  saepe  insignes,  quae 

I)  Celsus  de  medie.  Lib,  V.  cap.  ag.  §.  i4« 


\ 

sub  eruptione  non  nimis  vehementer  aegrotum 
afficiunt;  exanthema  vero  celerrime  atque  inter- 
dum summa  cum  rapiditate  per  totum  corpus 

diffunditur.  Cutem,  cujus  penitus  texturam  de- 

\ * 

struit,  ita  corrodere  solet,  ut  exulcerationes  oriantur 
profundae,  quae  ichorem  mittunt  malignum  foe- 
tidumque.  Quod  malum  apud  veteres  frequen- 
tius occurrit,  quam  aqud  recentiores.  Observatio 
memorabilis  liujus  herpetis  'perill.  Hufelandii 
Journal  der  praktischen  Heilkunde  Bd.  q.  St.  q. 
narratur.  Cui  quidem  herpeti,  siquidem  mentum 
faciemve  totam  foedaret,  nomen  Mentagrae  im- 
positum est. 

Sunt  tamen,  qui  herpetem  phagadenicum, 
profundius  exulcerantem  cutemque  tumefactam 
fere  omnino  laedentem,  eaque  de  causa  non  adeo 
serpentem,  distinguant. 

Attamen  cl.  Batemanus  ab  hac  divisione  dis- 
cedit.  Herpetem  enim  furfuraceum  ab  herpetum 
speciebus  excludit,  eumque  ordini  lichenum  an- 
numerat. 

Herpetem  miliarem  accipit,  eumque  nomine 
phlyctaenodae  describit,  rodentem  vero  ad  Pom- 
phuligem  (Pemphigum  chronicum,),  aut  ad  ma. 
gnes  bullas,  quae  in  cachexia  oriuntur  et  in  ex- 
ulcerationes malignas  abeunt,  refert. 

Sex  quidem,  quas  hic  memorare  liceat,  pro- 
fert divisiones: 

j.  Herpes  phlyctaeno^es- 
Qui  ab  herpete  miliari  modo  dicto  nihil 
differt. 

I 

2.  Herpes  Zoster. 

Sub  quo  zosterem  febrilem  in  pectore  tan- 
tum et  abdomine  inde  a vertebris  usque  ad  ster- 
num lineamque  albam  unius  lateris  sedentem, 
intelligit. 

5.  Herpes  circinatus. 


Qui  eo  differt,  quod  ex  maculis  orbiculatis 
oriatur,  in  quibus  vesiculae  [parvae,  seminibus 
milii  similes,  pellucidae,  in  circuitu  tantum  appa- 
rentes prodeunt.  Internum  cujusque  annuli  spa- 
tium initio  nulla  afficitur  eruptione,  superficies 
tamen  asperior  coloris  quidem  intense  rubentis 
eruptione  vesicularum  decrescente  exfoliatur,  [id 
quod  circiter  intra  hebdomadis  spatium,  crustis 
evanescentibus  finitur,  quo  facto  superficies  ali- 
quandiu  ruborem  quendam  retinet.  Herpes  cir- 
cinatus excepto  pruritu  ingrato  doloreque  in  ma- 
culis pungente,  minime  molestus  est,  et  plerum- 
que tantum  infantes  aggreditur ; ceterum  habetur 
\ 

contagiosus.  , 

Quem  ne  cum  Porrigine  scutulata  confunda- 
mus, quod  exanthema  est  contagiosum  pustulis 
in  cranii  integumentis  fronteque  apparens,  idem 
auctor  monet. 


V 

4.  Herpes  labialis. 

In  margine  labii  et  inferioris  et  superioris 
aeque  in  angulo  oris  apparet,  ac  modo  circulum 
modo  semicirculum  circa  os  constituit.  Decursus 
et  symptomata  fortuita  a priori  non  differunt. 

5.  Herpes  praeputialis. 

Hic  quoque,  habita  decursus  ratione  adeo 
cancro  similis  esse  dicitur,  ut  facile  cum  eo  con- 
fundi possit.  Oriri  enim  pronunciant  pruritu  ve- 
hementi unam  duasve  maculas  rubentes,  quae 
non  inultum  a superficie  occupata  distingui  pos- 
sint. Humor  in  illis  contentus  praeterlapsis  vi- 
ginti  quatuor  horis  turbatur,  erumpit,  ulcusque 
parvum  edit,  quod  intra  duodecim  vel  septende- 
cim dierum  spatium  finitur. 

Quem  quidem  Herpetem  piaeputialem  ipse 
in  adolescente  observavi:  cum  malum  initio  pro 
cancro  haberetur  et  tum  interne  tum  externe 
mercurialia  adhiberentur,  Herpes  interjecto  ali- 
quo tempore  serpere  coepit.  Quibus  vero  reme- 
diis omissis,  et  mentula  in  infuso  Chamomillae 
lavata,  herpes  intra  octo  dierum  spatium  decessit. 

6.  Herpes  Iris. 

Haec  species  maculis  parvis  prodit,  orbicula- 
ribusque,  quarum  quaeque  marginibus  concentri- 
cis coloris  diversi  constat.  Vesicula  media  : in 

parte  occurrens  subflava  est  et  albida;  primus 

eam 

ambiens  circulus  subfuscus  seu  ex  fusco  — rubi- 
cundus; secundus  fere  ejusdem  coloris  est,  cujus 
centium ; et  tertius  altero  angustior  subfuscus, 
quartus  et  externus,  sive  halo  non  prius  quam 
septimo,  octavo  vel  nono  die  conspicitur,  speci- 
emque habet  rubicundam,  quae  pedetentim  in 
vulgarem  cutis  colorem  abit.  Plerumque  in  dor- 
so  haeret,  in  manibus  aut  in  palma  aut  digitis, 
interdum  etiam  in  tarso.  Maxime  hic  herpes  in 
adolescentulis  salva  tamen  eorum  valetudine  ob- 

'I'  / 

servatus  esu 

-Aliam  camque  curationi  utiliorem  dividendi 
rationem  causae  nobis  suppeditant.  Etenim  her- 
pes vel  malo  cutis  ipsius  habitu  oriri  potest,  et 
tunc  dicitur  idiopati-cus,  vel  morbo  corpori 
jam  adhaerenti  efficitur,  cujus  in  curatione  ma- 
jor ratio  quam  herpetis  ipsius  habenda  est,  et  tunc 
dicitur  symptomaticus.  Interdum  quoque  con- 
genitus, interdum  haereditarius;  sunt  etiam 
auctores,  qui  eum  periodice  revertentem  vide- 
rint: sic  Lorry  x)  herpetem  periodice  autumno 
et  vere  febrem  quotidianam  secutum  observavit, 
qui  breve  tempus  permansit  et  deinde  evanuit; 
tunc  est  modo  humidus,  modo  siccus;  haud 

raro  aliis  morbis  variat,  quo  pertinent  neuro- 

• * 

i)  f.orry  voti  den  Kfankheiten  der  Haut,  aus  dem  Lateu- 
nischen  ubersetat  Von  Held.  i E d.  pag.  565. 

ses,  spasmi , vertigo,  inflamatio,  haemorrhoides 
et  arthritis 

§•  5* 

Exitus. 

Herpeti  sicut  aliis  impetiginibus  diversi  sunt 
exitus,  quorum  praecipuos  commemorabo: 

I.  Exoptatissimus  est,  cum  herpes  celeriter 
finitur  (siquidem  ita  de  exanthemate  chronico  di- 
ci potest),  neque  alia  mala  efficit.  Qui  tamen  exi- 
tus solo  ab  herpete  locali,  nec  causa  interna  orto, 
maxime  vero  in  juvenili  corpore  sperari  potest. 

a.  Deterior  eSt,  ubi  herpes  celeriter  evanes- 
cit, attamen  alium  morbum  internum  profert,  cu- 
jus causa  ille  haberi  debet,  ideoque  magis  quam 

ipse  morbus  spectandus  est. 

In  clinico,  cui  praeest  vir  penll.  Hufeland, 
puella,  nomine  Carolina  Blaue,  annorum  viginti 
et  unius,  curae  ineae  permissa  erat,  quae  tenera 
aetate  quotannis  achoribus  laborabat,  qui  vero  pu- 
bertate incipiente  discesserant.  Annos  octodecim 
nata  sinistro  brachio  exanthemate  chronico  affecta 
est,  secundum  descriptionem  puellae  herpeti  non 
absimili,  cui  propter  molestiam,  quam  inde 
piebat,  unguentum  opposuit,  quod  exanthema 
removit.  Sed  elapsis  vix  quatuordecim  diebus 
symptomata  Choreae  St.  Viti  animadvertebantur, 


i)  Lorry.  Pag.  568-  ^ c* 


quae  in  deterius  mutata,  postremo  quotidie,  im- 
primis noctu,  redibant. 

Quae  cum  jam  prius,  quam  in  clinicum  re- 
cepta  erat,  pluribus  remediis  sine  ullo  successu 
usa  esset,  ipsa  quoque  prognosis  incerta  habebatur. 

Curatio  incepit  a pulvere  Zinci  oxydati  albi, 
Sulphuris  stibiato-aurantiaci  et  Calomelanos,  qui 
usque  ad  salivationem  datus  est,  a fonticulo  in 
utroque  brachio  facto  et  balneorum  calidorum 
usu.  Quibus  remediis  haud  prospero  successu 
plures  hebdomades  adhibitis , aliquando  de  vehe- 
mentibus doloribus  in  mamma  dextra,  rubefacta 
indurata  tumidaque  querebatur,  in  qua  fomenta- 
tiones florum  chamomillae  atque  Sambuci  applica- 
tae sunt. 

Jam  elapsis  paucis  diebus  dolores  mitescere 
coepere,  sed  in  mammae  superficie  exanthema  ve- 
hementer pruriens  prorupit,  quod  rubore  amisso 
exfohatur , paucos  post  dies  mammam  sinistram 
eodem  modo  corripuit,  quocum  paroxismi  Chore- 
ae St.  Viti  non  solum  et  extensive  et  intensive 
diminuebantur,  sed  etiam  rarius  accedebant.  Cum 
aegrotam  supremum  viserem,  per  hebdomadem 
tantum  semel  paroxismum  rediisse  audivi,  et  ex 
in  thema  ut  initio  florebat.  Postea  aegroLrn  ul- 
terius observandi  occasio  mihi  defuit,  ideoque  po- 
steriorem exitum  indicare  nequeo. 

Liceat  mihi  adhuc  aliam  historiam  a re  non  ' 

alienam  commemorare:  Ludovica  Schwarz,  anno- 
rum triginta  quatuor  dextra  mamma  herpete  af- 
fecta erat , qui  vero  post  usum  aquae  saturninae 
discessit,  quo  evanescente  raucedine  correpta  est, 
quae  paullo  post  in  aphoniam  se  convertit,  quam 
vespere  Asthma  vehemens  comitabatur.  Unguen- 
tum tartari  stibiati  sterno  illitum  pustulis  natis  et  ' 
Asthma  removit  et  aphoniam. 

3.  Herpes  quoque  complures  annos  vel  per 
omnem  aetatem  locum  suum  tenere  et  inveterari 
potest,  ut  ad  suam  cujusque  sanitatem  relativam 
conferat,  neque  sine  insigni  reliqui  corporis  inju- 
ria removeri  possit. 

§,  6. 

Causae. 

x 

A.  Causa  proxima. 

Ut  in  quovis  exanthemate  sic  quoque  in  her- 
pete semper  inflamatio  quaedam , si  latiorem  hu- 
jus verbi  potestatem  concedas,  adest,  qua  cutis 
systema  reproductivum  immutatur.  In  variolis, 
morbilis,  scarlatina,  area  herpetis  inflamatio  ipsa 
ignorari  nequit,  in  scarlatina  etiam  purpuracea  et 
variolis  in  suppurationem  transit.  In  exanthema- 
tibus, quae  rubore  cutis  aut  suppuratione  carent 
v.  c.  in  pemphigo,  favo  aut  in  crusta  lactea,  fun- 
ctio vasorum  anomala  efTusione  lymphae  plasticae 
apparet;  ita  ut  in  his  et  in  exanthematibus  aper- 
te inflamatoriis  eadem  dillerentia,  quae  in  tra- 

cheitide  et  angina  polyposa  deprehenditur; 
quod  certius  adhuc  argumentum  hoc  est,  herpe- 
tes omnes  exitus  inflamationis  habent.  Quae 
quidem  inflamatio  in  finibus  vasorum  contine- 
tur. Quomodo  inde  mucus  Malpighianus  mute- 
tur, adhuc  latet,  attamen,  illum  ad  herpetis  origi- 
nem plurimum  valere,  et  eundem  maxime  in  il- 
lo positum  esse,  licet  interdum  vehementius  cu- 
tem invadat,  et  praeter  mucum  quoque  corium 

i 

laedat,  credibile  est. 

Aliquid  in  esse  cuti,  quo  exanthemata  nas- 
cantur, eaque  non  solum  dyscrasia  humorum  ef- 
fici posse,  et  cachexiae  et  alii  chronici  morbi  cum 
laesis  visceribus  satis  superque  probant,  ubi  dys- 
crasiam,  quum  cutis  naturalem  colorem  cum  livi- 
do, lurido  aut  flavo  commutavit,  animadvertere 
possumus,  exanthema  autem  non  efficitur. 

Quae  cum  rei  ratio  sit,  maxime  interest  ad 
herpetis  originem  explicandam  causas  ejus  remo- 
tas perspectas  cognitasque  habere,  quibus  abnor- 
mis vasorum  functio  excitetur. 

B.  Causae  remotae 
I.  IDispojienbes. 

Herpes  partim  indole  corporis,  partim  oc- 
casione oritur.  Illa  est  vel  congenita,  vel  he- 
reditaria. In  stirpibus  quibusdam  deprehenditur, 
ubi  omnes  eorum  soboles  herpete  laborant,  uti 
simile  quid  haud  raro  in  colore  cutis  et  capillo- 

rum  observatur.  Saepe  soboles  sine  herpete  nas- 
cuntur, sed  ubi  ad  aetatem  quaodam  pervenerunt, 
herpes  oritur,  qui  non  tam  mutatis  humoribus, 
quam  structurae  solidarum  partium  adscribendus 
est,  quae  legibus  adhuc  incognitis  a parentibus 
ad  liberos  traditur.  In  his  legibus  incognitis  illa 
indoles  cutis  latet,  quae  sine  causa  manifesta  aut 
nulla  valetudine  adversa  praegressa  certo  fere  tem- 
pore eundem  herpetem  in  omnibus  unius  ejus- 
dem stirpis  sobolibus  efficit. 

Multis  quoque  aliis  conditionibus  morbosis 

totius  corporis  et  cutis  effici  potest,  ideoque  alios 

homines  facilius  quam  alios  petit;  causa  maxime 

in  diversa  cutis  sensibilitate  posita  esse  videtur. 

1 ' / > 
Cutis  laxa  et  tenuis,  ad  herpetem  proclivis  est, 

eaque  experientia  teste  in  quibusdam  hominibus 
tantam  sensibilitatem  prae  se  fert,  ut  quocunque 
emplastro  imposito  herpes  excitetur.  Ita  infantes 
et  feminae  cute  alba  praeditae  nec  aeri  libero  ad- 
suetae  imprimis  ad  herpetem  inclinant.  Tempo- 
re dentitionis,  pubertatis,  graviditatis,  quo  totum 
corpus  pariterque  cutis  irritabilior  est,  herpes  in 
ea  producitur;  sic  quoque  homines  peculiaris  con- 
stitutionis accedit,  sic  v.  c.  phlegmatici  inprimis 
ad  herpetem  miliarem,  cholerici  ad  herpetem  fur- 
furaceum  proclives  esse  dicuntur. 

2.  Occasio  n ales. 

Huc  pertinent  inprimis  sordes  et  neglecta  cu 
tig  lotio,  opificiumque  sordidum.  Affectio  cutis 


sudantis  per  frigus , suppressa  aut  vitiatae  aeris 
accessio,  usus  vestimentorum  laneorum  sub  indu- 
sio, armillae  e crinibus  confectae,  lotio  cutis  cum 
aqua  calida  aut  partibus  irritantibus  inbuta;  nimia 
cutis  calefactio;  consuetudo  praesertim  priorum 
temporum  et  nostrorum  faciem  fucandi  magisterio 
bisinuthi  vel  albo  cremnitzensi  herpetem  progig- 
nere potest. 

Quidam  auctores  proprium  herpetis  contagium 
aut  saltem  infectionem  in  majori  ejus  gradu  con- 
tenderunt, equidem  aliud  exanthema,  ubi  illi  con- 
tagium adesse  putarunt,  aut  cum  illo  confusum  es- 
se, aut  herpetem  symptoma  alius  morbi  contagio- 
si fuisse,  credo,,  v.  c.  syphilitidis. 

A nonnullis  auctoribus  exanthemata  chroni- 
ca, ideoque  herpes,  ad  Cachexias  referuntur,  qua 
propter  ejus  causam  in  vitiato  humorum  habitu 
posuerunt,  quo  praecipue  acria  pertinent,  quae 
tantum  abest,  ut  organis  excretoriis  e corpore 
ejiciantur,  ut  potius  propter  debilitatem  et  per- 
versam horum  organorum  functionem  in  corpore 
retineantur.  Tali  modo  verbi  causa  non  raro  re- 
num functio  perversa  herpetem  profert , saepius 
enim  in  hominibus  illo  laborantibus  lotii  odor 
immutatus,  et  tum  diuretica  inprimis  prosunt. 

Pari  modo  etiam  bilis  in  sanguine  copia  her- 
petem inferre  dicitur.  Prisci  enim  medici  hili 
ad  exanthemata  chronica  producenda  magnam 
vim  attribuerunt.  Galeno  omnes  herpetes  a bile 

originem  trahere  visi  sunt,  attamen  addit  in 
herpete  miliari  mucum  cum  bile  mixtum  esse. 

Insigniores  causae  sunt,  quae  ab  intestinis 
herpetem  progignunt:  cibi  vitiati  vel  aromatibus, 
acribus  vel  sale  copiosius  parati,  caseus  corruptus, 
potulenta  aromatica  vinosa;  subitus  transitus  a 
moderato  victu  ad  luxuriosum.  Iisdem  causis 
etiam  herpes  jam  praesens  in  deterius  mutatur, 
doloresque  accrescunt. 

Porro  chronica  suppressio  cutis  exhalationis, 
aer  h umidus,  frigidus  et  impurus,  imprimis  habi- 
tatio in  aedificiis  nuper  exstructis  vel  exercitatio 
corporis  neglecta,  Cum  statu  sano  magna  pars 
diversi  generis  materiarum  exhaletur,  quae  in 
multis  hominibus  odore  se  produnt,  transspiratio- 
nis  functio  suppressa,  morbosam  irritationem  et 
hac  organisationem  mutatam  efficere  potest.  Ubi 
ea,  quae  corpus  circumdant  justo  calidiora  sunt, 
ubi  externis  et  internis  causis  calor  augetur,  in 
cute  caloris  congestio  efficitur,  unde  herpes  oriri 
potest.  Ita  homines,  qui  e coelo  frigido  in  cali- 
dius transepnt  facile  herpete  corripiuntur,  qui  non 
prius  discedit,  quam  cutis  piajori  exhalationi  ad- 
sueta  est. 

Simili  modo  herpes  s{atu  orgaporum  abnor- 
mi produci  potest,  ub.i  non  prius  nisi  hoc  statu 
sublato  discedit.  Huc  pertineat  e.  g.  uteri  affectio- 
nes, graviditas,  menses  «suppressi.  Quae  tamen 


ratio  cutis  afFectae  et  interni  status  morbi,  mul- 
tum differt  ab  ea,  quae  in  febribus  exanthemati- 
cis apparet,  ubi  scilicet  exanthema  et  febris  in 
unum  quasi  coeunt,  contra  vero  in  priori  casu 
exanthema  et  morbi  interni  conditio  talis  est, 
qualis  causa  et  effectus. 

§•  7- 

Prognosis, 

Praecipua  attentione,  quoad  prognosin  her- 
petis respicienda  est  ratio  diversae  vegetationis 
cutis,  et  cura,  qua  haec  in  statum  integrum  resti- 
tuatur. Herpes  omnino  localis,  nec  ubique  ex- 
tensa, nihil  periculi  ostendit,  et  convenienti  cura- 
tione adhibita  aliisque  rebus  quarum  ipsa  ratio 
habenda  est,  non  nimis  contrariis,  sanabilis  est. 
Multi,  qui  alioquin  sani  esse  videntur,  quotannis 
verno  tempore  herpete  tentantur,.  unde  non 
magnum  incommodum  sentiunt,  nisi  faciem  oc- 
cupet. Verum  herpes  majori  vi  et  ubique  cor- 
pus incedens  propter  constantem  irritationem 
magnum  dolorem,  pervigilium  adfert,  et  internis 
functionibus  perturbatis,  macie  et  febre  hectica 
effecta,  mortem  afferre  potest.  Accidit  quoque, 
ut  tunc  periculum  ostendat,  ubi  organa  sensuum, 
aures  oculosque  petit. 

Cetefum  de  herpete  cui  corpus  jam  adsue- 
tum  est,  praecipue  pro  ratione  totius  corporis 
judicare  oportet  h,  e.  spectari  debet,  quatenus 


herpes  ad  statum  organisationis  corporis  pertinens, 
ad  ipsam  sanitatem  requiratur,  vel  sine  insigni 
reliqui  corporis  injuria  removeri  possit.  Omnis 
quoque  transitus  exanthematis  localis  in  morbum 
internum,  secundum  experientiam  haud  felicem 
prognosin  adfert,  quae  tanto  periculosior  esse  de- 
bet, quo  vehementius  exanthema  et  celerius  op- 
primitur , inque  morbum  universalem  mutatur, 
nec  non  quo  nobiliora  organa  sunt , quae  exan». 
thema  suppressum  aggreditur. 

Praeterea  in  prognosi  constituenda  alia  etiam 
momenta  sunt,  quo  pertinent  constitutio  peculia- 
ris, aetas  aegrotantis,  nec  non  rerum  conditio 
externarum.  Quo  debihora  corpora  sunt,  quo 
minus  bene  nutrita,  eo  majus  periculum  herpes 
adfert;  in  quibus  enim  facile  suppurationes  diu- 
turnae, hydrops  aliaque  mala  chronica  superve- 
niunt. Cutis  nimis  dura  et  laxa  curationem  m- 
pedit.  Herpes  ante  pubertatem  saepe  illa  acce- 
dente discedit,  nec  non  aetas  decrepita  curationis 
spem  relinquit.  Contra  vero  qui  provectiori 
aetate  oritur  fere  insanabilis  est,  et  latius  serpit, 
postremo  tabem  mortemque  affert.  Herpes  here- 
ditarius atque  diuturnus  curatu  difficillimus  est. 

§•8.  • - 

Therapia • 

Herpetis  curatio  propterea  tam  diffic  lis  est, 
quia  saepe  causa  remota,  quae  vix  detegi  potest, 

adest,  deinde  quia  herpes  propria  indole  coortu.*, 
plerumque  insanabilis,  est,  aut  tantum  tempore 
vel  pubertatis  vel  deerepi  di  tatis  evanescit,  deni- 
que quia  sanatio  non  convenit,  cum  quasi  orga- 
nismi organon  constituat. 

Curatio  in  eo  posita  est,  ut  et  functio  et  cu- 
tis organisatio  restituatur,  quae  hisce  indicationi- 
bus instituitur. 

i.  Tollenda  est  causa  remota,  quod  id  fieri 
potest. 

£.  Vitiosa  cutis  qualitas  emendanda. 

Quo  primae  indicationi  satisfiat  crebra  cutis 
lotio  aqua  tepida  et  sapone  instituenda;  victus 
ratio  corrigenda;  aer  impurus  cum  puro  mutan- 
dus; crebrae  vestimentorum  mutationi  consulen- 
dum; temperans  potulentorum  essulentorumque 
usus  commendandus;  caseus,  caro  salsa,  fumoque 
condita  evitanda,  in  cujus  locum  vegetabilia  recen- 
tia, maximeque  fructus  horaei,  mala,  substituenda 
sunt. 

Ubi  vero  herpes  symptoma  alius  morbi  est 
vel  universalis  e.  gr.  syphilitidis,  vel  localis,  ho- 
rum naturae  convenienter  curandus  est. 

Ubi  secretio  renalis  perversa  causa  est,  adhi- 
benda sunt  diuretica:  e.  gr.  Squilla,  digitalis,  ju- 
niperus, ononis  spinosa,  uva  ursi,  levisticum,  gna- 
phalium  arenarium,  viola  tricolor  etc. 

Ubi  alvi  secretio  alienata,  laxantibus:  ex 
rheo,  aloe,  jalnppa,  CalomeTani  etc.  utendum  est, 

cura  adhibita  ne  systema  reproductivum  nimis 
debilitetur. 

Ubi  herpetis  origo  ex  eorum,  quae  per  cu- 
tem excernenda  fuissent,  retentione  derivanda 
videtur,  ea,  quae  cutaneam  transpirationem  adau- 
gent, hoc  in  morbo  utilia  esse  experientia  pro- 
bantur. 

Quibus  frustra  adhibitis  interne  adhuc  speci- 
fica remedia  proponenda  sunt,  quo  inprimis  per- 
tinent: 

Antimonium,  cum  ejusdem  praeparatis,  Hy- 
drargyrum  et  in  herpete  inveterato  Hydrargyrum 
muriaticum  corrosivum  cum  Opio , primo  refra- 
cta dosi  et  postea  magis  magisque  auctum. 

Vegetabilium  primum  locum  teneat  dulcama- 
ra,  quae,  vel  sola  in  decocto  vel  in  extracto  et 
pulvere  cum  Calomelani,  Sulphure  stibiato-  auran- 
tiaco  et  Guagaco  adhibenda  est.  Praeter  hanc 
magnopere  etiam  laudantur:  Cortex  Ulmi,  Me- 
zerei,  Lignum  Sassafras,  Radices  Sarsaparillae, 
saponariae,  chinae,  helenii  etc. 

Remedia  externa . 

Quorum  applicatio,  si  indicata,  fonticulus 
ponendus  est  in  vicinis  partibus,  herpete  scilicet 
jam  diuturno  et  habituali  secretionis  quoque  cu- 
taneae, renalis  alvique  ratio  habenda  est,  quippe 
cum  facile  alii  morbi  elici  possint.  Ubi  inflama- 
tio  ct  pruritus  vehemens  cum  tensione  adest  ex- 

terne  olea  pinguia,  emollientia,  vapores  specie- 
rum  emollientium  in  usum  vocanda  sunt.  Si 
enim  inflamatione  sublata,  perversam  secretionem 
exsiccare  cogitas  et  omnino  immutare , unguentis 
et  solutionibus,  ex  Hydrargyro,  plumbo,  zinco 
sulphurico  paratis,  uti  poteris. 

Cl.  Frank  l)  haec  singula  tam  a succo  Ni- 
colianae  tabaci,  emplastri  sub  forma  applicato, 
quam  imprimis  ab  aceti  destillati  fortioris  usu, 
superari  conspexit.  Nonnulli  scarificationes  quo- 
que et  vesicatoria  parti  adfectae  adhibuerunt. 

Denique  balnea  et  naturalia,  qualia  sunt: 
Aquisgranum,Nenndorfium,  Teplicium,  Wisbaden, 
Warmbrunn,  Egra,  Landeck,  balneumque  mariti- 
mum, et  artificialia:  sulphurata,  aromatica  com- 
memoranda sunt.  ' 

i)  Epitome  lib.  IV.  Pag.  l58- 


THESES  DEFENDENDAE. 

I 

I,  tractio  ceteris  operationibus  cataractae  prae- 


stat. 

2.  Vomitoria  non  solum  evacuatione } sed  etiam 

effectu  in  nervos  agunt. 

3.  Febris  inflamationi  analoga  est. 

4.  Ante  maturitatem  cataracta  operanda  non  est. 

5.  Non  in  omni  pulmonum  pthisi  methodus  nutriens 

prodest. 

6.  Suppuratio  nunquam  sine  injlamatione  accedit. 


t 

CURRICULUM  VITAE 

EX  DECRETO 

GRATIOSAE  FACULTATIS  MEDICAE 
BEROLINENSIS 

ADJECTUM. 

Ego  Carolus  Fridericus  Theodorus  Kunde  natus 
sum  Junio  mense  anni  MDCCXCII,  patre  opti- 
mo, Friderico  Eudovico,  liujus  loci  pharmacopo- 
la, quo  adhuc  supc  ite,  gaudeo. 

Ab  ejus  inde  aetatis  initio,  quae  studiis  hu- 
manitatis impertiri  debet,  mihi  tam  felici  esse 
contigit,  ut  artibus,  quae  in  puerilem  aetatem 
cadunt,  imbuerer.  Sed  in  reconditiores  littera- 
rum recessus  viam  mihi  munivit,  Gymnasium 
Friderico  - Guilielmicum,  quod  hic  Berolini  floret, 
cujus  ab  anno  MDCCCIV  usque  ad  annum 
MDCCCVII.  disciplina  usus  sum. 

Eruditus  hic  linguis  tum  veteribus  tum  re- 
centioribus  ceterisque  disciplinis,  quae  juvenilis 
aetas  doceri  solet,  viro  Ci.  Lezio,  hujus  urbis 
pharmacopolae  spectatissimo,  in  disciplinam  tra- 
ditus sum , quo  in  tempore  pharmaciae  Ita  ope- 

ram  dedi,  ut  non  solurn  in  Botanice  apud  viros 
cl.  Willdenow  et  Hayne,  sed  etiam  in  chemia 
apud  cl.  Turte  maximo  cum  studio  versarer. 

Quo  disciplinae  spatio  per  quadriennium  ex* 
curso  anno  MDCCCXI,  numero  civium  univer- 
sitatis litterariae  Berolinensis  legitime  adscriptus, 
praeceptoribus  summis,  semper  pia  mente  colen- 
dis, Viris  Illustrissimis  gavisus  sum;  fuerunt 
enim  Logicae  et  Dialecticae  Cei.  Solger,  Zoolo- 
giae  universalis  Cl.  Lichtenstein , Physiolo- 
( giae,  Anatomiae  tam  humanae  quam  comparatae 
et  pathologicae  Cl.  Budolphi;  Osteologiae  et 
Splanchnologiae  111.  Knape  et  exercitationum  ana- 
tomicarum practi carum  uterque;  Therapiae  tam 
generalis,  quam  specialis  T1I.  Hufeland;  Patholo- 
giae  et  therapiae  specialis  111.  Horn;  Physiolo- 
giae generalis  Cl.Horkel;  Acologiae  Cl.  Bernstein. 

Cum  per  valetudinem  anno  MDCCCXIII  ad 
bellum,  quod  Augustissimus  Bex  noster  cum 
Francogallis,  regni  sui  patriaeque  causa  gerere 
coactus  erat,  proficisci  non  possem,  in  nosocomio 
Berolinensi,  cui  nomen  erat:  Frauenverein  offi. 
cia,  quae  ad  aegros  curandos  spectabant  duce  IU. 
Beil  suscepi. 

Bello  finito,  cum  nosocomii  ratio  dissolvere- 
tur, ad  studia  me  mea  pristina  recepi;  quo  ex 
tempore  denuo  hac  in  universitate  virorum  il- 
loium  Illustr.  institutionibus  gavisus  sum,  et 
praecipue  exercitationibus  clinicis  virorum  IU. 

Hufelauclj  Hom  et  Berends,  Akiurgiae  III.  Grae- 
fe,  Chemiae  111.  Klaproth,  Chirurgiae  et  arti  ob- 
stetriciae Exper.  Klugej  Materiae  medicae  Cl. 
Osann,  Ophthalmologiae  Exper.  Busse  interfui. 

Postquam  vero  per  quadriennium  artis  salutariae 

studia  tractavi,  et  tentamen  et  examen  coram 
gratiosa  facultate  medica  Berolinensi  feciliter  per- 
egi, habita  solemni  dissertationis  defensioni  gra- 
tiosus medicorum  ordo  est  summos  mihi  in  me- 
dicina et  Chirurgia  conferat  honores  qua  decet 
reverentia  rogo. 


